STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.19 | 2021.gada 1.martā |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | Z.Uzuliņa |
| Finanšu ministrijas valsts sekretāre | − | B.Bāne |
| Finanšu ministrijas pārstāve | − | I.Braunfelde |
| Finanšu ministrijas pārstāve | − | D.Hildebrante |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas valsts sekretārs | − | J.Volberts |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāvis | − | R.Kārkliņš |
| Izglītības un zinātnes ministrijas pārstāve | − | U.Berga |
| Kultūras ministrijas valsts sekretāre | − | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas valsts sekretārs | − | R.Kronbergs |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Satiksmes ministrijas pārstāvis | − | D.Merirands |
| Satiksmes ministrijas pārstāve | − | L.Priedīte-Kancēviča |
| Satiksmes ministrijas pārstāvis | − | K.Godiņš |
| Veselības ministrijas valsts sekretāre | − | D.Mūrmane-Umbraško |
| Veselības ministrijas pārstāvis | − | K.Bērziņš |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | I.Gailīte |
| Valsts kancelejas pārstāve | − | I.Pavlova |
| Valsts kancelejas pārstāve | − | Z.Ozola |
| Valsts kancelejas pārstāve | − | E.Diure |
| Valsts kancelejas pārstāvis | − | J.Žagars |
| Valsts kancelejas pārstāvis | − | R.Grāvītis |
| Krīzes vadības padomes sekretariāta vadītāja p.i. | − | K.Druvaskalns |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Latvijas Pašvaldību savienības pārstāve | − | I.Dundure |
| Valsts policijas priekšnieks | − | A.Ruks |
| Valsts policijas pārstāvis | − | N.Krapsis |
| Valsts policijas pārstāvis | − | A.Grišins |
| Valsts robežsardzes pārstāvis | − | I.Ruskulis |
| Valsts ugunsdzēsības un glābšanas dienesta pārstāvis | − | M.Baltmanis |
| Latvijas Brīvo arodbiedrību savienības priekšsēdētājs | − | E.Baldzēns |
| Latvijas Brīvo arodbiedrību savienības pārstāvis |  | M.Svirskis |
| Latvijas Tirdzniecības un rūpniecības kameras valdes priekšsēdētājs | − | J.Endziņš |
| Latvijas Darba devēju konfederācijas pārstāve | − | I.Kiukucāne |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Slimību profilakses un kontroles centra pārstāvja sniegto informāciju par aktuālo epidemioloģiskās drošības situāciju.
2. Pieņemt zināšanai Iekšlietu ministrijas pārstāvja sniegto ziņojumu par iknedēļas statistiku un veiktajiem kontroles pasākumiem ārkārtējās situācijas laikā.
3. Pieņemt zināšanai Valsts ugunsdzēsības un glābšanas dienesta pārstāvja sniegto informāciju par epidemioloģiskās drošības nodrošināšanas resursu apjomiem noliktavās.
4. Ņemot vērā Valsts ugunsdzēsības un glābšanas dienesta pārstāvja sniegto informāciju, ka atsevišķiem individuālās aizsardzības līdzekļiem tuvojas derīguma termiņa beigas, Finanšu ministrijai līdz nākamajai koordinācijas grupas sēdei no juridiskā aspekta izvērtēt priekšlikumu veikt starp apgādes koordinatoriem savstarpēju individuālās aizsardzības līdzekļu apmaiņu.
5. Pieņemt zināšanai Aizsardzības ministrijas pārstāvja sniegto informāciju par epidemioloģiskās drošības nodrošināšanas resursu iepirkumiem un plānotajām piegādēm.
6. Ņemot vērā risku, ka ar Covid-19 jaunā Britu celma izplatību ir prognozējams inficēto skaita pieaugums:
	1. Labklājības ministrijai sadarbībā ar Tieslietu ministriju, Krīzes vadības padomes sekretariātu, Valsts kanceleju un sociālajiem partneriem nedēļas laikā sagatavot priekšlikumus normatīvajam regulējumam un tiesiskam risinājumam, lai maksimāli pārietu uz attālināto darbu valsts pārvaldē, publiskajā sektorā un visās jomās kopumā (darbs klātienē tikai galējas nepieciešamības gadījumā atkarībā no sniedzamajiem pakalpojumiem; motivējošie pasākumi);
	2. Iekšlietu ministrijai sadarbībā ar Valsts policiju izvērtēt no resursu viedokļa Veselības ministrijas ierosinājumu par mājsēdes atjaunošanu, lai samazinātu cilvēku pulcēšanos un savstarpēju kontaktēšanos.
7. Ņemot vērā diskusiju sēdes laikā, papildus drošības un kontroles pasākumus saistībā ar straujo COVID-19 saslimšanas pieaugumu Igaunijā pašreiz vēl neparedzēt. Izvērtējama Somijas prakse attiecībā uz noteiktajiem drošības pasākumiem Igaunijai.
8. Pieņemt zināšanai Iekšlietu ministrijas pārstāvja sniegto prezentāciju par robežkontroles pagaidu atjaunošanu uz iekšējām robežām (tiesiskais ietvars; veicamo pasākumu kopums; rīcības plāns; pārbaužu procedūru apjoms; pagaidu atjaunotās robežkontroles kopējā ietekme; finansiālā ietekme) un atbalstīt priekšlikumu to prezentēt Ministru kabineta 2021.gada 2.marta sēdē.
9. Pieņemt zināšanai Ekonomikas ministrijas pārstāvja sniegto prezentāciju par COVID-19 infekcijas saslimstības dēļ izsniegtajām darbnespējas lapām.
10. Labklājības ministrijai izzināt, vai no Valsts sociālās apdrošināšanas aģentūras datu bāzes ir iespējams izgūt atsevišķi datus par COVID-19 infekcijas saslimušajiem un atsevišķi datus par kontaktpersonām.
11. Ekonomikas ministrijai sadarbībā ar Slimību profilakses un kontroles centru izvērtēt, kādus statistikas rādītājus tālākām datu analīzēm ir iespējams iegūt no to rīcībā esošajām informācijas sistēmām (piem., VID, VSAA) un kā tos var savstarpēji integrēt tālākajās datu analīzēs.
12. Pieņemt zināšanai Autotransporta direkcijas pārstāvja sniegto prezentāciju par piesardzības pasākumiem un ierobežojumiem sabiedriskajā transportā, to ievērošanu un kontroli.
13. Konceptuāli atbalstīt Izglītības un zinātnes ministrijas sagatavotos grozījumus Ministru kabineta 2020.gada 6.novembra rīkojumā Nr.655 “Par ārkārtējās situācijas izsludināšanu” (turpmāk – rīkojums Nr.655) (testēšana (papildinājums rīkojuma 5.13.2.5. apakšpunktā); konsultācijas (papildinājums rīkojuma 5.13.2.7. apakšpunktā); nodarbību norise ārtelpās pamatizglītības un vidējās izglītības pakāpē izglītojamajiem (jauns rīkojuma 5.13.2.6 apakšpunkts). Veselības ministrija pašreizējā epidemioloģiskajā situācijā atbalsta tikai grozījumu veikšanu rīkojuma 5.13.2.5. un 5.13.2.7. apakšpunktā. Izglītības un zinātnes ministrijai rīkojuma projektu iesniegt izskatīšanai Ministru kabineta sēdē.
14. Pieņemt zināšanai Satiksmes ministrijas sniegto informāciju par veiktajiem precizējumiem noteikumu projektā par grozījumiem Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360) (būtiskie lidojumi no/uz trešajām valstīm) pēc jautājuma izskatīšanas Ministru kabineta 26.02.2021. sēdē (prot. Nr. 21 8.§). Satiksmes ministrijai turpināt noteikumu projekta saskaņošanu un precizēto noteikumu projektu turpināt izskatīt starpinstitūciju darbības koordinācijas grupas 2021.gada 3.marta sēdē.
15. Iekšlietu ministrijai (Valsts robežsardzei) izzināt Igaunijas pieredzi viltoto testēšanas pārskatu identificēšanā.
16. Pieņemt zināšanai, ka Veselības ministrija sagatavotos priekšlikumus grozījumiem Covid-19 infekcijas izplatības pārvaldības likumā (piespiedu izolācijas īstenošana) iesniegs izskatīšanai starpinstitūciju darbības koordinācijas grupā pēc to saskaņošanas ar Latvijas Pašvaldību savienību un Tieslietu ministriju.
17. Konceptuāli atbalstīt Veselības ministrijas sagatavotos grozījumus noteikumos Nr.360 (vakcinēšana). Veselības ministrijai precizēt noteikumu projekta anotāciju atbilstoši Tieslietu ministrijas komentāriem un noteikumu projektu un precizēto anotāciju iesniegt izskatīšanai Ministru kabineta 2021.gada 4.marta sēdē.
18. Konceptuāli atbalstīt Izglītības un zinātnes ministrijas sagatavotos grozījumus rīkojumā Nr.655 (sports). Izglītības un zinātnes ministrijai rīkojuma projektu nosūtīt saskaņošanai Tieslietu ministrijai un rīkojuma projektu iesniegt izskatīšanai Ministru kabineta 2021.gada 4.marta sēdē, apvienojot tajā pārējos ministrijas virzītos grozījumus rīkojumā Nr.655.
19. Pieņemt zināšanai Satiksmes ministrijas pārstāvja sniegto informāciju par OECD iniciatīvu prasībām starptautiskajai mobilitātei Covid-19 apstākļos.

Sēdi slēdz plkst. 20.35

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu